Bahaso Mandailing

Bahaso Mandailing atau bahaso Batak Mandailing marupokan bahaso nan ado di Provinsi Sumatera Utara bagian selatan, Sumatera Barat jo Riau bagian utara dek urang Mandailing. Bahaso ko masih bakarabaik jo bahaso Angkola, bahkan dek sabagian ahli bahaso manyabuiknyo sabagai bahaso Angkola-Mandailing dek kamiripannyo. Labiah jauah lai, pangguno bahaso Mandailing masih dapek saliang mangecek jo panutua bahaso Toba dek kamiripannyo. Katigo bahaso ko dikalompokan sabagai bahaso Batak. Panutua bahaso ko manganggap bahasonyo paliang aluih dibandiang Angkola jo Toba.

Bahaso Mandailing mayoritas pamakaiannyo di Kabupaten Mandailing Natal (acok disabuik sabagai bahaso Mandailing Julu atau Mandailing Godang), Padang Lawas jo Padang Lawas Utara (tanamo sabagai bahaso Mandailing Padang Bolak), Sumatera Utara. Sadangkan di lua Sumut, bahaso Mandailing dipakai di Kabupaten Pasaman jo Pasaman Barat, Sumatera Barat, sarato Kabupaten Rokan Hulu, Riau, nan punyo dialeknyo surang.

Fonologi 

Fonem vokal dalam bahaso Mandailing ado 6, iyolah a, i u, e, E, jo o. Sadoalah fonem vokal dapek ado di sadoalah posisi. Bahaso Mandailing pun lai tau jo bunyi diftong nan bajumlah duo. Diftong nan ado dalam baso Mandailing iyolah [ay] jo [aw]. Misalnyo:

[ay]

 pingai = putiah
 andai = mandeh

[aw]

 hanau = anau
 basau = makiak

Pabandiangan jo bahaso lain 

Bahaso Mandailing marupokan bahaso nan tamasuak dalam rumpun bahaso Batak sainggo mampunyoi kamiripan jo bahaso Batak nan lain. Kamiripan bahaso Mandailing tarutamo jo bahaso Angkola, nan dek sabagian ahli bahaso dianggap sabagai bahaso nan samo namun babeda dialek. Kudian bahaso Mandailing mampunyoi kamiripan jo bahaso Toba, nan samo-samo tagolong dalam kalompok bahaso Batak selatan.

Rujuakan 

Bahaso Batak
Mandailing
Riau
Bahaso di Sumatera Utara
Sumatera Barat